Legentibus et audientibus per hanc scriptam notificamus quod Arnulphus de Rueleia, quidquid juste vel injuste calumniabatur et habere se dicebat apud Moisiacum, et in omni territorio ejus, in terris, in decimis, in pratis, in pascuis, et in omni terra quam fratres Cistercii possidebant vel excolebant circa Marriniacum, et de casamento quod Bernardus, sororius ejus, ab eo tenebat, unam vineam apud Murisaltum, et pratum unum, et terram apud Mosiacum, totum fratribus Cistercii guerpivit et donavit, eisque perpetuo possidendum concessit, et usuaria que predicti fratres in pascuis de Ruelcia diu ante ab eodem habebant. Laudavit et confirmavit et contra omnes qui eos super his inquietare vellent, fidelem se garandum fore promisit. Actum est hoc apud Belnam per manum domini Gilleberti abbatis Cistercii; Wichardi, cellerarii. Testes hujus rei sunt: Bernardus, conversus; Johannes conversus; Guillermus de Rival; Rainaldus de Verzelai, Landricus de Pomart; Bonus Amicus li Ventirs. Hoc laudavit uxor Arnulfi Dannuns; Bernardus et Raimundus filii ejus, Comitissa ejus filia et uxor Bernardi, Maria, coram Wircardo cellerario Cïstercii, Henrico de Caneves, Landrico de Pomart, Bernardo, Odone, Ewardo, Guidone, conversis Cistercii. Que omnia ut rata semper et firma permaneant, ego Hugo, dux Burgundie, cartulam hanc sigillo meo confirmavi.